Kainuu

Suuri kainuulaiskirjailija Veikko Huovinen (1927 - 4.10.2009) kuoli tällä viikolla. Huovisen teokset jäävät kuitenkin elämään, esimerkiksi //Havukka-ahon ajattelija//, //Lampaansyöjät, Veitikka, Talvituristi, Hamsterit// ja //Joe-setä.// Kari Väänänen on viimeistelemässä Havukka-ahon ajattelijasta tehtyä elokuvaa, jossa pääosaa näyttelee Kai Lehtinen.



Toinen merkittävä korpikirjailija on luonnollisesti Ilmari Kianto (1874 - 1970), joka parhaiten tunnetaan köyhälistökuvauksistaan //Ryysyrannan Jooseppi// ja //Punainen viiva.// Nälkämaan marssi - //Kuulkaa korpeimme kuiskintaa -// soi jokaisen keski-ikäisen päässä, kun vain kuuleekin sanan Kainuu. Senhän sävelsi Oskar Merikanto (1868 -1924).